Rikunarita-ORG/Wikinium huggingface dataset:
# Žurnals

Žurnalu lakteņa.
**Žurnals** (nu praņcīšu: *journal* — 'laikroksts, žurnals') irā brošurys ci gruomotys izavierīņa periodiskys izdavums, vysucīškuok ar vuokim i iļustracejom. Vysuvaira publicej analitiskus tekstus ap ļaudeibys dzeivi, politiku, ekonomiku, muokslu, kulturu i cytim vaicuojumim, kurī paškierti konkretom ļaužu grupom — bārnim, sīvītem, veirīšim, sporta mīļuotuojim, makšarnīkim i tt.

## Žurnali latgaļu volūdā

Myuslaikūs latgaļu volūdā izīt religiskai ļaudyskais žurnals „Katōļu Dzeive”, juo pyrmais laidīņs izguoja 1926 godā.

Cyti svareiguokī žurnali latgaļu volūdā bejuši „Dzeive”, „Zīdūņs”, „Sauleite”, „Latgolys Zemkūps”, „Ceinis Karūgs”. Pyrmais žurnals latgaļu volūdā beja „Austra” (izdūts 1908 godā, 4 godus piec druka nūlīguma nūceļšonys).